Binyamin Ben-Eliezer

Binyamin Ben-Eliezer (, ; 12. helmikuuta 1936 – 28. elokuuta 2016) oli israelilainen työväenpuoluetta edustanut poliitikko. Hän oli ministeri Ehud Olmertin hallituksessa ja vuonna 2009 muodostetussa hallituksessa kauppa- ja teollisuusministeri. Sotilasarvoltaan hän oli prikaatikenraali.

Ben-Eliezer valittiin knessetiin ensimmäisen kerran 1984. Hän oli työväenpuolueen puheenjohtaja ja puolustusministeri 2001–2002. Hän oli ehdolla uudelleen puoluejohtajaksi vaaleissa 2005 ja tuli kolmanneksi.

Ben-Eliezer syntyi Irakissa juutalaiseen perheeseen. Irakissa juutalaisia kohtaan alkaneiden vainojen vuoksi perhe muutti Israeliin vuonna 1949.

Lähteet

Aiheesta muualla
Knessetin virallinen sivu

Israelilaiset kenraalit
Knessetin jäsenet
Israelin puolustusministerit
Vuonna 1936 syntyneet
Vuonna 2016 kuolleet